
kompilátor – program, ktorý skontroluje po formálnej stránke správnosť zdrojového kódu a preloží ho do strojového jazyka počítača – vytvorí objektový kód
spojovací program (linker) – pripojí ku objektovému kódu kód z iných súborov (prevažne knižničných) a tým vytvorí spustiteľný kód

Jednoduchý program na výpis textu na obrazovku:
/* toto je ukazkovy program v C++*/

#include <iostream>          			//direktiva preprocesora
using namespace std;          			//direktiva using

int main()                    			//funkcia main()
{
    cout <<"AHOJ SVET! "<<"\n"; 	//vystup na obrazovku
    cin.get();              				 //cakanie na stlacenie klavesy
    return 0;
}



Popis:
# - je symbol direktívy preprocesora -> ešte pred kompiláciou pridá obsah súboru iostream do nášho súboru (v tomto súbore je definícia funkcie pre výstup na obrazovku cout)
using – táto direktíva v našom prípade sprístupní názov funkcie cout umiestnenej v súbore iostream prostredníctvom priestoru mien zvaného std
POZNÁMKA – inak by sme museli namiesto cout používať std::cout ako pri vlastnej definovanej funkcii
main() – je hlavná funkcia, musí byť práve jediná v každom programe
int pred funkciou znamená, že vracia celočíselnú hodnotu (v našom prípade príkazom return 0;) Prázdne zátvorky za názvom funkcie zasa znamenajú, že funkcia nemá žiadne vstupné parametre – môžeme do nich zapísať aj void (znamená prázdne)
{} v týchto zátvorkách sa nachádza telo funkcie
cout – výpis na obrazovku prostredníctvom operátora smerovania výstupného prúdu <<
\n – znak konca riadka= zalomenie riadka
